Ego Aledis, domina Caseoli, notum facio universis presentes litteras inspecturis quod ego, molendinum de stanno de Columbeio, quas Renardus, dominus Caseoli, maritus meus, pro anima sua et pro mea, dedit Morimundo, Cisterciensis oridinis, et habitatoribus ejusdem loci post decessum suum atque meum, vivens et sana, laude et assensu filiorum meorum Johannis et Roberti, pro anima dicti R. mariti mei et pro mea et pro animabus heredum meorum, me devestio in presenti de dicto molendino de stanno de Columbeio et eternaliter de eodem molendino investio domum Morimundi superius memoratum et fratres ibidem Domino servientes, ut ipsius possessione pacifica provideant in eternum, ita quod domini Caseoli divertendi aquam de cursu molendini ipsius non habeant potestatem ad dampnum molendini, nisi tunc quando ipsi volent expiscari stannum ipsum et aqua statim ad molendinum redeat sicut prius.
Hoc etiam excipitur quod Robinus Balistarius habet in molitura ejusdem molendini tantum in vita sua quinque eminas bladi et post decessum Robini dicti ille quinque emine bladi revertentur ad fratres Morimundi, et eas sicut reliquum ipsi fratres in perpetuum pacifice possidebunt.
Hoc totum, sicut superius scriptum est et diffinitum, ego Johannes de Caseoli, dominus Acrimontis, sicut pie memorie pater meus Renardus, dominus de Chosuel, et uxor ejus domina Aledis, mater mea, dederunt sepefatum molendinum fratribus Morimundi, laudo et confirmo dictis fratribus et domui in perpetuum bona fide.
Et ego magister Guillermne de Bormont, archidiaconus Lingonensis, ad preces Aledis domine de Chosuel, et ad preces filii ejus Johannis de Chosuel, domini Acrimontis, cum sigillo ejusdem domine sepefate, sigillum meum in testimonium hujus rei apposui huic carte.
Ne autem veritas vacillet in posterum, ego sepedicta A., domina Caseoli, voluntate et consensu filii mei presentem cartam sigilli mei robor communivi. Actum est hoc anno Domini millmo CCmo quadragesimo quinto, XIIII° kalendas marcii.